Arvefølgen til Nederlands trone

Arvefølgen til Nederlands trone går i Huset Oranien-Nassau og er regulert av Nederlands grunnlov, som på dette punkt sist ble revidert ved dronning Beatrix' tronbestigelse i 1980. Arvefølgen gjelder Kongeriket Nederlandene, som består av Nederland, Aruba, Curaçao og Sint Maarten. Monarkens etterkommere i tre ledd har arverett. Den som gifter seg uten parlamentets godkjennelse, taper sin arverett.«Succession to the throne», Nederlands kongehus. Besøkt 30. april 2013.

Kong Willem-Alexanders tre døtre er nærmest i arvefølgen. Deretter følger prins Constantijn, hans barn og så prinsesse  prinsesse Margriet.«News»   , Nederlands kongehus. Besøkt 30. april 2013. «After the abdication, the line of succession will begin with the children of His Majesty the King: Her Royal Highness the Princess of Orange, Her Royal Highness Princess Alexia, and Her Royal Highness Princess Ariane. The next in line will be His Royal Highness Prince Constantijn, his children and finally Her Royal Highness Princess Margriet.»

Dronningens tredje sønn, prins Johan Friso, tapte sin rett til å arve Nederlands trone da han i 2004 giftet seg uten parlamentets samtykke. På samme måte tapte dronningens søstre, prinsesse Irene og prinsesse Christina, og prinsesse Margriets sønn, prins Pieter-Christiaan, retten til å arve tronen.

De to sønnene av Beatrix' søster Margriet, prins Maurits og prins Bernhard, var arveberettiget før Beatrix abdiserte. De falt ut av arvefølgen da Willem-Alexander overtok tronen og er heller ikke lenger medlemmer av kongehuset.«News»   , Nederlands kongehus. Besøkt 30. april 2013. «After the abdication, the children of Her Royal Highness Princess Margriet of the Netherlands and Professor Pieter van Vollenhoven will no longer be eligible for the throne. They will also cease to be members of the Royal House.» Margriets to øvrige sønner mistet arveretten da de giftet seg uten parlamentets samtykke.

Dagens arverekke
Regjerende monark: Kong Willem-Alexander
Prinsesse av Oranien Catharina-Amalia
Prinsesse Alexia
Prinsesse Ariane
Prins Constantijn
Grevinne Eloise
Grev Claus-Casimir
Grevinne Leonore
Prinsesse Margriet

Referanser

Eksterne lenker
 Tavle over arvefølgen, Nederlands kongehus

Kategori:Nederlandsk politikk
Kategori:Huset Oranien-Nassau
Kategori:Arvefølge